《浣溪沙 顾默孙纳姬》
明代·茅维

四月陂塘水半扉，姬人梳裹入罗帏。佛楼先礼六铢衣。

花午枕罗红印起，月斜炉绕篆烟微。百花深处玉郎归。

作者简介：浙江归安人，字孝若。茅坤子。工诗，亦善作杂剧。与臧懋循、吴稼竳、吴梦旸称四子。不得志于科举，以经世自负，尝诣阙上书，希得召见。陈当世大事，不报。有《嘉靖大政记》、《论衡》、《表衡》、《策衡》、《十赉堂集》。